**Πάτρα 29-04-2015**

**ΔΙΟΙΚΗΤΙΚΟΣ ΑΠΟΛΟΓΙΣΜΟΣ ΣΥΛΛΟΓΟΥ ΓΟΝΕΩΝ ΚΑΙ ΚΗΔΕΜΟΝΩΝ ΜΑΘΗΤΩΝ 52ου ΔΗΜΟΤΙΚΟΥ ΣΧΟΛΕΙΟΥ ΠΑΤΡΩΝ (από 16-01-2013 έως 29-04-2015)**

**Αγαπητοί Γονείς και Κηδεμόνες,**

Η οικονομική κρίση που χτύπησε τη χώρα μας τα τελευταία χρόνια είχε σαν αποτέλεσμα τον περιορισμό του κοινωνικού κράτους με αρνητικές συνέπειες στην παιδεία και στην χρηματοδότηση των σχολικών υποδομών. Παρ' όλα αυτά ως Διοικητικό Συμβούλιο προσπαθήσαμε και επιτύχαμε με τη βοήθεια σας να πραγματοποιήσουμε στοχευόμενες δράσεις που βοήθησαν στην αναβάθμιση στους τομείς της οργάνωσης & της κοινωνικής προσφοράς του Συλλόγου μας, της ενίσχυσης της υλικοτεχνικής υποδομής του σχολείου μας και των πολιτιστικών δρώμενων που ήταν ανύπαρκτα τα προηγούμενα χρόνια.

**Πιο συγκεκριμένα τα χρόνια της θητείας μας πραγματοποιήσαμε, ανά τομέα, τις κάτωθι δράσεις:**

ΤΟΜΕΑΣ ΟΡΓΑΝΩΣΗΣ και ΚΟΙΝΩΝΙΚΗΣ ΠΡΟΣΦΟΡΑΣ ΣΥΛΛΟΓΟΥ:

1) Απόκτηση ΑΦΜ Συλλόγου.

2) Υποβολή φορολογικών δηλώσεων Συλλόγου για τις χρήσεις των ετών 2013 και 2014.

3) Ανακοίνωση όλων των δραστηριοτήτων του Συλλόγου, από την κ. Γ. Παλούκου, στην ιστοσελίδα 52dimpat.weebly.com.

4) Λειτουργία σχολής γονέων το 2013.

5) Συμμετοχή στα προγράμματα διανομής τροφίμων σε άπορες οικογένειες.

6) Οικονομική προσφορά σε ιδρύματα.

7) Εθελοντική αιμοδοσία στο χώρο του σχολείου, σε συνεργασία με τον Σύλλογο Διδασκόντων του Σχολείου

ΤΟΜΕΑΣ ΥΛΙΚΟΤΕΧΝΙΚΩΝ ΥΠΟΔΟΜΩΝ:

1) Κατασκευή βάσης και τοποθέτηση μπασκέτας στον προαύλιο χώρο του σχολείου καθώς και διάθεση προστατευτικού στρώματος για την μπασκέτα.

2) Διάθεση τριών υπολογιστών με επίπεδες οθόνες για τη δημιουργία αίθουσα πληροφορικής για τους μαθητές του σχολείου, **οι οποίοι θα παραδοθούν με την έναρξη της νέας σχολικής χρονιάς.**

3) Ελαιοχρωματισμός των αιθουσών και του ισόγειου χώρου του σχολείου.

4) Ανακατασκευή των εξωτερικών βρυσών του σχολείου από τον ΟΛΠΑ, κατόπιν συνεννόησης με τον Σύλλογο.

5) Κατασκευή στεγάστρου στο νηπιαγωγείο, δεντροφύτευση στον προαύλιο χώρο και τοποθέτηση παγκακιών από τον ΟΛΠΑ, κατόπιν συνεννόησης με τον Σύλλογο.

6) Τσιμεντόστρωση της περίφραξης του σχολείου.

ΤΟΜΕΑΣ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ:

1) Δημιουργία ομάδας χορευτικού και σκακιού με παιδιά του σχολείου μας, που μας εκπροσώπησαν πανάξια σε τοπικές γιορτές και σχολικούς αγώνες.

2) Διοργάνωση και πραγματοποίηση γιορτής στο τέλος της σχολικής χρονιάς με έξοδα του Συλλόγου.

3) Διοργάνωση και πραγματοποίηση χριστουγεννιάτικης γιορτής και εκδηλώσεων με έξοδα του Συλλόγου.

4) Διοργάνωση και πραγματοποίηση αποκριάτικης γιορτής.

5) Κοπή πρωτοχρονιάτικης πίτας και δώρα για τα παιδιά με έξοδα του Συλλόγου.

6) Διοργάνωση και πραγματοποίηση γιορτής την Τσικνοπέμπτη με τη διάθεση αναψυκτικών και φαγητού με έξοδα του Συλλόγου.

7) Συμμετοχή στα πολιτιστικά δρώμενα και στις σχολικές γιορτές με το χορευτικό του συλλόγου και προσφορά αναψυκτικών, γλυκών, κλπ για τα παιδιά και τους γονείς.

ΤΟΜΕΑΣ ΠΑΡΕΜΒΑΣΕΩΝ ΣΕ ΦΟΡΕΙΣ:

1) Παρέμβαση στην Α/θμια Εκπαίδευση για την επίλυση των προβλημάτων λειτουργίας του σχολείου, λόγω έλλειψης δασκάλων, ειδικοτήτων, πλημμελούς λειτουργίας του ολοημέρου, κλπ.

2) Παρέμβαση προς το Δήμο Πατρέων για τον καθαρισμό και την αντικατάσταση των κατεστραμμένων και φθαρμένων πορτών στους χώρους των αποχωρητηρίων.

3) Παρέμβαση προς το Δήμο Πατρέων για το κλάδεμα των δέντρων, την καθαριότητα του προαύλιου και του περίβολου του σχολείου από χόρτα, σκουπίδια, καλάμια, κλπ.

4) Παρέμβαση προς το Δήμο Πατρέων για την κατασκευή πεζοδρομίων στην οδό Κορωνού και την τοποθέτηση κατάλληλης προειδοποιητικής σήμανσης και διαγράμμισης στους γύρω από το σχολείο δρόμους.

5) Παρέμβαση προς το Δήμο Πατρέων για την ασφαλτόστρωση του προαύλιου χώρου και την αντικατάσταση της ακατάλληλης περίφραξης του σχολείου.

**Παρακάτω παρατίθεται ο κινητός εξοπλισμός του Συλλόγου που αποκτήθηκε κατά τη διάρκεια της θητείας μας:**

ΚΙΝΗΤΟΣ ΕΞΟΠΛΙΣΜΟΣ ΣΥΛΛΟΓΟΥ:

1) Τρεις (3) υπολογιστές με επίπεδες οθόνες που θα παραδοθούν για τη δημιουργία αίθουσα πληροφορικής για τους μαθητές του σχολείου, με την έναρξη της νέας σχολικής χρονιάς.

2) Επτά (7) ποτιστήρια που παραδόθηκαν προς χρήση στους μαθητές του σχολείου.

3) Πέντε (5) επιτραπέζιες και μία (1) επιτοίχια σκακιέρα.

4) Ένα (1) χριστουγεννιάτικο δέντρο και στολίδια.

5) Δύο (2) λάστιχα.

6) Είδη γραφείου (συρραπτικό, αριθμομηχανή, διακορευτής).

7) Δύο σφραγίδες

Ο ως άνω εξοπλισμός (πλην των υπολογιστών, των οθονών και των ποτιστηριών που δίνονται για χρήση προς τους μαθητές του σχολείου) θα παραδοθεί στο νέο Δ.Σ. που θα προκύψει μετά τις εκλογές του Ιούνιου 2015.

Ευχαριστούμε του γονείς για την υποστήριξη τους και τη βοήθεια τους τη διετία που πέρασε και ευχόμαστε καλή και επιτυχημένη θητεία στο νέο Δ.Σ. που θα προκύψει από τις εκλογές του Ιουνίου 2015.

**ΤΟ Δ.Σ.**